

 **REPUBLIKA HRVATSKA**

 **GRAD ZAGREB**

**GRADSKI URED ZA PROSTORNO UREĐENJE,**

 **IZGRADNJU GRADA, GRADITELJSTVO,**

 **KOMUNALNE POSLOVE I PROMET**

 **Sektor za komunalno i prometno redarstvo**

 **Odjel za komunalno redarstvo**

 **Zagreb, Sigetje 2**

KLASA: UP/I-363-04/20-16/73

URBROJ: 251-13-81-3/017-21-12

Zagreb, 5.11.2021.

 Komunalni redar Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za komunalno i prometno redarstvo, Odjela komunalnog redarstva, rješavajući po službenoj dužnosti u predmetu uklanjanje ruševine zgrade na k.č.br. 432, k.o. Peščenica, u Zagrebu, Bistrička 14, vlasništvo Zdenka Pahera, Zagreb, Granešinska 10, temeljem članka 34. stavka 1. Zakona o općem upravnom postupku ( Narodne novine broj: 47/09 ), po službenoj dužnosti, donosi

Z A K L J U Č A K

1. Zdenku Paheru, Zagreb, Granešinska 10, čije je prebivalište odnosno boravište nepoznato, određuje se odvjetnica Almasa Filipović, Zagreb, Vodnikova 19, za privremenog zastupnika.

2. Privremeni zastupnik zastupat će Zdenka Pahera, Zagreb, Granešinska 10, u postupku uklanjanja ruševine zgrade na k.č.br. 432, k.o. Peščenica, u Zagrebu, Bistrička 14, dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen.

3. Protiv ovog zaključka nije dopuštena žalba.

O b r a z l o ž e n j e

Komunalni redar očevidom dana 5.9.2020. godine, u 14,05 sati, utvrdio je da se na k.č.br. 432, k.o. Peščenica, u Zagrebu, Bistrička 14, nalazi ruševina zgrade, prizemnica, površine cca 45 m2, oštećenih zidova izgrađenih od cigle, oštećenog pokrova i krovne konstrukcije.

Zgrada je zbog oštećenja izgubila svoja svojstva zbog čega nije prikladna za uporabu sukladno svojoj namjeni.

Uvidom u ZK uložak broj: 9749, k.o. Grad Zagreb, utvrđeno je da je vlasnik zemljišta na kome se zgrada nalazi Zdenko Paher, Zagreb, Granešinska 10.

Uvidom u Registar kulturnih dobara Republike Hrvatske utvrđeno je da zgrada nije upisana u Registar kulturnih dobara Republike Hrvatske da se ne nalazi u kulturno-povijesnoj cjelini upisanoj u taj Registar niti se ne nalazi na arheološkom nalazištu.

Uvidom u dopis MUP-a KLASA: 220-01/20-01/120 od 2.11.2020. godine, utvrđeno je da adresi Bistrička, 14, u Zagrebu, unatrag pet godina ni jedna osoba nije imala prijavljeno prebivalište odnosno boravište.

Na zahtjev ovog Ureda tvrtka BOMAT – PROJEKT d.o.o., Martićeva 67, Zagreb, Boris Kukić, dipl.ing.građ., stalni sudski vještak za graditeljstvo i procjenu nekretnina, dostavila je Mišljenje o objektu na k.č.br. . 432, k.o. Peščenica, u Zagrebu, Bistrička 14, u kome se navodi:

Očevid i identifikacija:

„Obavljen je očevid dana 21.1.2021. na licu mjesta, pa se vještak upoznao s predmetnim objektom. Objekt se nalazi u Zagrebu na lokaciji Bistrička ulica 14. Objekt je smješten na čestici k.č.br. 432, k.o. Peščenica. Objekt je bez priključaka vode, plina i električne energije. Statička stabilnost i otpornost objekta analizirana je vanjskim vizualnim pregledom. Zidovi objekta su zidanu opekom normalnog formata.

Stolarija je drvena većinskim dijelom oštećena. Pokrov je crijep na drvenoj konstrukciji.

Nalaz i mišljenje:

Temeljni zahtjevi za građevinu su (prema Zakonu o gradnji NN 153/13, 20/17, 39/19, 125/19):

1. mehanička otpornost i stabilnost

2. sigurnost u slučaju požara

3. higijena, zdravlje i okoliš

4. sigurnost i pristupačnost tijekom uporabe

5. zaštita od buke

6. gospodarenje energijom i očuvanje topline

7. održiva uporaba prirodnih izvora.

Od ovih sedam zahtjeva ovi objekt ne zadovoljavaju ni jedan zahtjev.

Ovaj objekt je ne samo opasan za njegove korisnike nego i za ostale susjede i prolaznike.

Mišljenja sam da je objekt za rušenje“.

Odredbom članka 52. stavak 1. Zakona o građevinskoj inspekciji propisano je da u provedbi nadzora komunalni redar rješenjem naređuje vlasniku zemljišta, odnosno nositelju prava građenja uklanjanje ruševine zgrade.

Odredbom članka 34. stavka 1. Zakona o općem upravnom postupku propisano je da će službena osoba zaključkom odrediti privremenog zastupnika stranci kojoj prebivalište, boravište ili sjedište nije poznato, a koja nema opunomoćenika, kada se neka radnja u postupku treba hitno poduzeti.

Stavkom 5. istog članka propisano je da privremeni zastupnik sudjeluje u postupku, odnosno obavlja radnje za koje je određen dok ne bude utvrđena osoba ovlaštena za zastupanje stranke, odnosno dok se ne obave radnje za koje je određen.

S obzirom da se iz dopisa MUP-a KLASA: 220-01/21-02/939 od 27.9.2021. godine, ne može odrediti prebivalište niti boravište Zdenka Pahera, vlasnika zemljišta na kome se nalazi ruševina zgrade nije poznato, a da se radi o ruševini zgrade koju je potrebno hitno ukloniti, sukladno članku 34. stavku 1. Zakona o općem upravnom postupku, riješeno je kao u izreci ovog zaključka.

UPUTA O PRAVNOM LIJEKU:

Protiv ovog zaključka nije dopuštena posebna žalba, već se prema članku 77. stavak 5. Zakona o općem upravnom postupku, može pobijati žalbom protiv rješenja donesenog u upravnoj stvari koja je predmet postupka.

 KOMUNALNI REDAR

 Robertino Vučković, ing. el.

DOSTAVITI:

1. Odvjetnica Almasa Filipović, Zagreb, Vodnikova 19,

2. na oglasnu ploču,

3. u spis.